Diari Oficial de la Generalitat Valenciana


Sumari del DOGV 7961, del 19-01-2017 (2017/61)

ACORD de 23 de novembre de 2016, de la Federació de Rugbi de la Comunitat Valenciana, pel qual es creen, modifiquen i suprimeixen fitxers de dades de caràcter personal de la Federació de Rugbi de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/a/2016/11/23/(1)/dof/vci/html**

### Dades del document

Número de DOGV
:   7961

Data del DOGV
:   19-01-2017

Secció del DOGV
:   I. DISPOSICIONS GENERALS

Número del document
:   2017/61


Data del document
:   23-11-2016

Organisme emissor
:   Federació de Rugbi de la Comunitat Valenciana

Tipus de document
:   Acord

Descriptors 

:   * dades personals
    * legislació
    * base de dades

ACORD de 23 de novembre de 2016, de la Federació de Rugbi de la Comunitat Valenciana, pel qual es creen, modifiquen i suprimeixen fitxers de dades de caràcter personal de la Federació de Rugbi de la Comunitat Valenciana. [2017/61]  
L'article 20 de la Llei orgànica 15/1999, de 13 de desembre, de protecció de dades de caràcter personal, estableix que la creació, modificació o supressió dels fitxers de les administracions públiques només podran fer-se per mitjà de disposició general publicada en el Boletín Oficial del Estado o diari oficial corresponent.  
L'entrada en vigor del Reglament de desplegament de la Llei orgànica 15/1999, de 13 de desembre, de protecció de dades de caràcter personal, aprovat per mitjà del Reial decret 1720/2007, de 21 de desembre, ha introduït, a través dels articles 53 i 54, algunes novetats quant a la forma i contingut de la disposició, en què destaca la necessitat d'especificar el sistema de tractament del fitxer, que podrà ser automatitzat, no automatitzat o parcialment automatitzat.  
  
En l'exercici de les competències que tinc atribuïdes, i a fi de complir el que estableix l'article 20 de la llei esmentada, així com l'article 52 del reglament de desplegament d'aquesta, dispose:  
  
  
Primer  
Els fitxers de la Federació de Rugbi de la Comunitat Valenciana seran els continguts en els annexos d'aquest acord.  
  
Segon  
Es creen els fitxers inclosos en l'annex I d'aquest acord, en compliment de l'article 20 de la Llei orgànica 15/1999 i l'article 54.1 del reglament de desplegament.  
  
Tercer  
Els fitxers que es recullen en els annexos d'aquest acord es regiran per les disposicions generals i instruccions que es detallen per a cada un d'aquests, i estaran sotmesos, en tot cas, a les normes legals i reglamentàries de superior rang que els siguen aplicables.  
  
Quart  
En compliment de l'article 55 del Reglament de desplegament de la llei 15/1999, els fitxers seran notificats per a la seua inscripció en el Registre General de Protecció de Dades en el termini de trenta dies des de la publicació d'aquest acord en el diari oficial corresponent.  
  
Cinqué  
El present acord entrarà en vigor l'endemà de la seua publicació en el diari oficial corresponent.  
  
València, 23 de novembre de 2016.- El president: José Luis López Pérez.  
  
  
  
ANNEX I  
Fitxers de nova creació  
  
Fitxer: Llicències federatives  
  
a) Identificació del fitxer, indicant la seua denominació, així com la descripció de la seua finalitat i usos previstos.  
a.1) Identificació del fitxer: Llicències federatives.  
a.2) Finalitat i usos previstos: gestió d'activitats esportives, gestió de llicències federatives, fins estadístics i finalitats administratives. Educació i cultura (Esports), Finalitats diverses (Concessió i gestió de permisos, llicències i autoritzacions - Gestió d'estadístiques internes - Altres finalitats).  
b) Origen de les dades, indicant el col·lectiu de persones sobre les quals es pretén obtindre dades de caràcter personal o que resulten obligades a subministrar-les, el procediment de recollida de les dades, i la seua procedència.  
b.1) Col·lectiu: persones federades (àrbitres, entrenadors, jugadors...) (associats o membres).  
b.2) Procedència:  
Directament de l'interessat (el mateix interessat o el seu representant legal).  
Procediment de recollida: formulari.  
c) Estructura bàsica del fitxer i el sistema de tractament utilitzat en la seua organització.  
c.1) Estructura:  
Dades identificatives: NIF/DNI, nom i cognoms, adreça, telèfon, número de llicència, data de naixement, nacionalitat i correu electrònic.  
  
Altres categories de caràcter personal:  
Dades de característiques personals (Data de naixement - Lloc de naixement - Edat - Sexe - Nacionalitat).  
Dades de circumstàncies socials (Pertinença a clubs, associacions - llicències, permisos, autoritzacions).  
c.2) Sistema de tractament: fitxer parcialment automatitzat.  
d) Comunicacions de les dades previstes:  
No es preveuen cessions o comunicacions de dades.  
e) Transferències internacionals previstes a tercers països:  
No es realitzen o no estan previstos tractaments de dades fora del territori del Espai Econòmic Europeu.  
f) Òrgans responsables del fitxer:  
Federació de Rugbi de la Comunitat Valenciana.  
g) Serveis o unitats davant dels quals poden exercitar-se els drets d'accés, rectificació, cancel·lació i oposició:  
José Juan Ferri Avaria  
Gran Via Ferran el Catòlic, 15, 1r, 2a, de València (46394).  
h) Nivell de mesures de seguretat: nivell Bàsic.


Còpia Permalink ELI